ליהיא רז

ליהיא רז (נולדה ב-14 בספטמבר 2003) היא מתעמלת ישראלית, אלופת ישראל לשנת 2019 ו-2023<ref name=":1"></ref>, וזוכת מדליית הארד בתרגיל קרקע באליפות אירופה לשנת 2020. ייצגה את ישראל באולימפיאדת טוקיו (2020). ב-2021 נבחרת לרשימת "30Under30" של "פורבס ישראל".<ref name="forbes30under30"></ref> אלופת המכביה ה-21 ואלופת ישראל בקרב-רב לשנת 2022, ובעלת מדליית זהב קבוצתית עם נבחרת ישראל במכביה ה-21.

== ביוגרפיה ==
רז נולדה בניו יורק להורים ישראלים. אביה הוא השף ניצן רז. בגיל חודשיים הוריה חזרו עמה לישראל. היא גדלה ברמת השרון, ובוגרת תיכון אלון.

==קריירה==
רז החלה להתאמן בהתעמלות כשהייתה בת 6 במועדון מגוונים ברמת השרון תחת הדרכתה של מורן קלפנר.

=== 2017 ===
בשנת 2017, זכתה רז במדליית זהב במכביה העשרים בתרגיל הקרקע לגילאי נוער.

=== 2018 ===
בשנת 2018, זכתה רז במדליית כסף בתרגיל הקרקע ומדליית ארד בתרגיל הקפיצות באליפות ישראל לנוער. ב-23 ביוני, השתתפה בטורניר העפלה האירופאי לאולימפיאדת הנוער בואנוס איירס שנערך בבאקו, אזרבייג'ן. רז סיימה במקום ה-26 בקרב רב ולא העפילה לאולימפיאדת הנוער. בהמשך השנה בחודש אוגוסט השתתפה באליפות אירופה לנוער בה סיימה במקום ה-59 בתחרות הקרב רב.

=== 2019 ===
בשנת 2019 זכתה רז באליפות ישראל בקרב רב עם 46.350 נקודות. רז זכתה גם במדליות זהב במכשירים קרקע ומקבילים מדורגים ובמדליית כסף בשולחן קפיצות.

=== 2020 ===
באליפות אירופה 2020 אשר נערכה במרסין שבטורקיה, זכתה רז במדליית ארד בתרגיל הקרקע. רז הפכה למתעמלת הישראלית הראשונה שזוכה במדליה אירופית. רז עלתה לגמר מהמקום השישי הכללי עם ציון של 12.933 ובגמר סיימה עם ציון של 12.750 נקודות אשר העניק לה את המקום השלישי.

=== 2021 ===
באולימפיאדת טוקיו 2020, התחרתה רז במסגרת תחרות הקרב-רב וסיימה במקום ה-59 הכללי כאשר סיימה עם ציון של 50.399 נקודות בשקלול כל התרגילים; 13.899 בתרגיל הקפיצות, 11.700 בתרגיל המקבילים המדורגים, 12.066 בתרגיל הקורה, ו-12.400 בתרגיל הקרקע.

=== 2022 ===
במכביה ה-21 (יולי 2022), זכתה במדליית הזהב הקבוצתית עם נבחרת ישראל במדליית הזהב האישית, ובאליפות ישראל בקרב-רב לשנת 2022<ref name=":0" />.

=== 2023 ===
ביולי 2023 זכתה באליפות ישראל בקרב רב עם 47.483 נקודות, כאשר גברה על נגה שליט ואמיליה בביץ'<ref name=":1" />.

רז עתידה להשתתף במשחקים האולימפיים פריז באוגוסט 2024 לאחר שהעפילה אליהם באליפות העולם בהתעמלות מכשירים לשנת 2023.

=== 2024 ===
באולימפיאדת פריז 2024, סיימה רז במקום ה-31 הכללי במוקדמות תחרות הקרב-רב (וה-25 בשקלול של שתי מתעמלות לכל מדינה) כאשר קיבלה ציון משוקלל של 51.632 נקודות; 13.666 בתרגיל הקפיצות, 12.833 בתרגיל המקבילים המדורגים, 12.300 בתרגיל הקורה ו-12.833 בתרגיל הקרקע. בגמר משתתפות 24 מתעמלות ולאחר ידיעה שגויה על פרישת אחת המתמודדות, נודע שרז העפילה לגמר בתור היותה הרזרבה הראשונה. מאוחר יותר הובהר כי היא לא תהיה בגמר.

== הוקרה ==
ב-2021 נבחרת לרשימת "30Under30" של "פורבס ישראל".<ref name="forbes30under30"/>

==קישורים חיצוניים==

* 

==הערות שוליים==

קטגוריה:אלופות ישראל בהתעמלות
קטגוריה:פורבס 30Under30: ישראל
קטגוריה:משתתפים ישראלים באולימפיאדת טוקיו (2020)
קטגוריה:משתתפות ישראליות באולימפיאדת טוקיו (2020)
קטגוריה:משתתפים ישראלים באולימפיאדת פריז (2024)
קטגוריה:משתתפות ישראליות באולימפיאדת פריז (2024)
קטגוריה:אלופי ישראל בהתעמלות
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:עולים בשנות ה-2000
קטגוריה:רמת השרון: אישים
קטגוריה:מתעמלות באולימפיאדת טוקיו (2020)
קטגוריה:ישראליות שנולדו ב-2003
קטגוריה:ישראלים שנולדו ב-2003